title: Bavaro septentrional
text: O bavaro septentrional (en bavaro Nordboarisch) ye un dialecto d'o idioma bavaro, chunto con o bavaro central y o bavaro meridional. Iste dialecto se charra prencipalment en l'Alto Palatinato, encara que a suya capital, a ciudat de Ratisbona, ye un aria de parla central seguntes una enqüesta lingüistica d'a decada de 1980. D'alcuerdo con a mesma enqüesta, o bavaro septentrional tamién se charra en l'Alta Franconia, asinas como en zonas de l'Alta y a Baixa Bavera y as arias d'arredol d'Eichstätt y Kelheim. Quan se fació a enqüesta encara remaniban bells poquetz parlants en a Republica Checa, mas que mas concentraus arredol d'as localidatz d'Aš y Železná Ruda, pero considerando o tiempo que ha pasau dende alavez ye probable que o dialecto ya s'haiga extinguiu en ixas zonas. Si encara existise astí podría incluyir-se aintro d'o ostegerländische Dialektgruppe. Ethnologue diz que en 2005 bi heba 9.000 parladors de bavaro en a Republica Checa, encara que no especifica si istos son parladors d'a variedat septentrional.
  
  Seguntes a mesma enqüesta, o dialecto tien una alta vitalidat en as zonas a on se parla, encara que a mayoría de parlants lo son tamién d'alemán. En a zona sud de l'aria a on se charra o bavaro septentrional, se diz que tien mas prestichio a variedat central d'o bavaro y por ixo as caracteristicas septentrionals no se aprecian tanto como en o norte, a on os fablants gosan tener un accento bavaro septentrional prou marcau quan charran l'alemán.
  
  Referencias
  
  Septentrional